|  |  |
| --- | --- |
| 1. **秋浦歌**   （唐）李白  白发三千丈，缘愁似个长。  不知明镜里，何处得秋霜？  **2、咏鹅**  （唐）骆宾王  鹅，鹅，鹅，曲项向天歌。  白毛浮绿水，红掌拨清波。  **3、画**  （唐）王维  远看山有色，近听水无声，  春去花还在，人来鸟不惊。  **4、画鸡**  （明）唐寅  头上红冠不用裁，满身雪白走将来。  平生不敢轻言语，一叫千门万户开。  **5、静夜思**  （唐）李白  床前明月光，疑是地上霜。  举头望明月，低头思故乡。 | **6、悯农（其二）**  （唐）李绅  锄禾日当午，汗滴禾下土。  谁知盘中餐，粒粒皆辛苦。  **7、春晓**  （唐）孟浩然  春眠不觉晓，处处闻啼鸟。  夜来风雨声，花落知多少。  **8、村居**  （清）高鼎  草长莺飞二月天，拂堤杨柳醉春烟。  儿童散学归来早，忙趁东风放纸鸢。  **9、所见**  （清）袁枚  牧童骑黄牛，歌声振林樾。  意欲捕鸣蝉，忽然闭口立。  **10、小池**  （宋）杨万里  泉眼无声惜细流，树阴照水爱晴柔。  小荷才露尖尖角，早有蜻蜓立上头。 |

|  |  |
| --- | --- |
| **11、赠刘景文**  （宋）苏轼  荷尽已无擎雨盖,菊残犹有傲霜枝。  一年好景君须记，正是橙黄橘绿时。  **12、山行**  （唐）杜牧  远上寒山石径斜，白云生处有人家。  停车坐爱枫林晚，霜叶红于二月花。  **13、回乡偶书**  （唐）贺知章  少小离家老大回，乡音无改鬓毛衰。  儿童相见不相识，笑问客从何处来。  **14、赠汪伦**  （唐）李白  李白乘舟将欲行，忽闻岸上踏歌声。  桃花潭水深千尺，不及汪伦送我情。  **15、草**  （唐）白居易  离离原上草，一岁一枯荣。  野火烧不尽，春风吹又生。 | **16、咏柳**  （唐）贺知章  碧玉妆成一树高，万条垂下绿丝绦。  不知细叶谁裁出，二月春风似剪刀。  **17、敕勒歌**  北朝民歌  敕勒川，阴山下，  天似穹庐，笼盖四野。  天苍苍，野茫茫，风吹草低见牛羊。  **18、望庐山瀑布（其二）**  （唐）李白  日照香炉生紫烟，遥看瀑布挂前川。  飞流直下三千尺，疑是银河落九天。  **19、绝句**  （唐）杜甫  两个黄鹂鸣翠柳，一行白鹭上青天。  窗含西岭千秋雪，门泊东吴万里船。  **20、江畔独步寻花（其六）**  （唐）杜甫  黄四娘家花满蹊，千朵万朵压枝低。  留连戏蝶时时舞，自在娇莺恰恰啼。 |

|  |  |
| --- | --- |
| **21、宿新市徐公店**  （宋）杨万里  篱落疏疏一径深,树头花落未成阴。  儿童急走追黄蝶，飞入菜花无处寻。  **22、江雪**  （唐）柳宗元  千山鸟飞绝，万径人踪灭。  孤舟蓑笠翁，独钓寒江雪。  **23、春日**  （宋）朱熹  胜日寻芳泗水滨， 无边光景一时新。  等闲识得东风面，万紫千红总是春。  **24、池上**  （唐）白居易  小娃撑小艇，偷采白莲回。  不解藏踪迹，浮萍一道开。  **25、赋得古原草送别**  （唐）白居易  离离原上草,一岁一枯荣。  野火烧不尽,春风吹又生。  远芳侵古道,晴翠接荒城。  又送王孙去,萋萋满别情。  **31、乐游原**  （唐）李商隐  向晚意不适，驱车登古原。  夕阳无限好，只是近黄昏。  **32、夏日绝句**  （宋）李清照  生当作人杰，死亦为鬼雄。  至今思项羽，不肯过江东。  **33、悯农（其一）**  （唐）李绅  春种一粒粟，秋收万颗子。  四海无闲田，农夫犹饿死。  **34.绝句（其一）**  （唐）杜甫  迟日江山丽,春风花草香。  泥融飞燕子,沙暖睡鸳鸯。  **35、梅花**  （宋）王安石  墙角数枝梅，凌寒独自开。  遥知不是雪，为有暗香来。 | **26、寻隐者不遇**  （唐）贾岛  松下问童子，言师采药去。  只在此山中，云深不知处。  **27、题临安邸**  （宋）林升  山外青山楼外楼，西湖歌舞几时休。  暖风熏得游人醉，直把杭州作汴州。  **28、江南**  （汉乐府民歌）  江南可采莲，莲叶何田田，鱼戏莲叶间。  鱼戏莲叶东，鱼戏莲叶西，  鱼戏莲叶南，鱼戏莲叶北。  **29、凉州词**  （唐）王之涣  黄河远上白云间,一片孤城万仞山。  羌笛何须怨杨柳,春风不度玉门关。  **30、清明**  （唐）杜牧  清明时节雨纷纷，路上行人欲断魂。  借问酒家何处有，牧童遥指杏花村。  **36、塞下曲**  （唐）卢纶  月黑雁飞高，单于夜遁逃。  欲将轻骑逐，大雪满弓刀。  **37、登鹳雀楼**  （唐）王之涣  白日依山尽，黄河入海流。  欲穷千里目，更上一层楼。  **38、秋夕**  （唐）杜牧  银烛秋光冷画屏，轻罗小扇扑流萤。  天阶夜色凉如水，坐看牵牛织女星。  **39、乡村四月**  （宋）翁卷  绿遍山原白满川，子规声里雨如烟。  乡村四月闲人少，才了蚕桑又插田。  **40、九月九日忆山东兄弟**  （唐）王维  独在异乡为异客，每逢佳节倍思亲。  遥知兄弟登高处，遍插茱萸少一人。 |

|  |  |
| --- | --- |
| **41、登飞来峰**  （宋）王安石  飞来山上千寻塔，闻说鸡鸣见日升。  不畏浮云遮望眼，自缘身在最高层。  **42、鹿柴**  （唐）王维  空山不见人，但闻人语响。  返景入深林，复照青苔上。  **43、江上渔者**  （宋）范仲淹  江上往来人，但爱鲈鱼美。  君看一叶舟，出没风波里。  **44、逢雪宿芙蓉山主人**  （唐）刘长卿  日暮苍山远，天寒白屋贫。  柴门闻犬吠，风雪夜归人。  **45、元日**  （宋）王安石  爆竹声中一岁除，春风送暖入屠苏。  千门万户瞳瞳日，总把新桃换旧符。 | **46、宿建德江**  （唐）孟浩然  移舟泊烟渚，日暮客愁新。  野旷天低树,江清月近人。  **47、舟夜书所见**  （清）查慎行  月黑见渔灯，孤光一点萤。  微微风簇浪，散作满河星。  **48、望天门山**  （唐）李白  天门中断楚江开，碧水东流至此回。  两岸青山相对出，孤帆一片日边来。  **49、饮湖上初晴后雨（其二）**  （宋）苏轼  水光潋滟晴方好，山色空蒙雨亦奇。  欲把西湖比西子，淡妆浓抹总相宜。  **50、卜算子·咏梅**  （宋）陆游  驿外断桥边，寂寞开无主。  已是黄昏独自愁，更著风和雨。  无意苦争春，一任群芳妒。  零落成泥碾作尘，只有香如故。 |

|  |  |
| --- | --- |
| **51、渔歌子**  （唐）张志和  西塞山前白鹭飞，桃花流水鳜鱼肥。  青箬笠，绿蓑衣，斜风细雨不须归。  **52、游园不值**  （宋）叶绍翁  应怜屐齿印苍苔，小扣柴扉久不开。  春色满园关不住，一枝红杏出墙来。  **53、晓出净慈寺送林子方**  （宋）杨万里  毕竟西湖六月中，风光不与四时同。  接天莲叶无穷碧，映日荷花别样红。  **54、黄鹤楼送孟浩然之广陵**  （唐）李白  故人西辞黄鹤楼，烟花三月下扬州。  孤帆远影碧空尽，唯见长江天际流。  **55、忆江南**  （唐）白居易  江南好，风景旧曾谙。  日出江花红胜火，春来江水绿如蓝。  能不忆江南？ | **56、送元二使安西**  （唐）王维  渭城朝雨浥轻尘，客舍青青柳色新。  劝君更尽一杯酒，西出阳关无故人。  **57、题西林壁**  （宋）苏轼  横看成岭侧成峰，远近高低各不同。  不识庐山真面目，只缘身在此山中。  **58、如梦令**  （宋）李清照  常记溪亭日暮，沉醉不知归路。  兴尽晚回舟，误入藕花深处。  争渡，争渡，惊起一滩鸥鹭。  **59、枫桥夜泊**  （唐）张继  月落乌啼霜满天，江枫渔火对愁眠。  姑苏城外寒山寺，夜半钟声到客船。  **60、春夜喜雨**  （唐）杜甫  好雨知时节，当春乃发生。  随风潜入夜，润物细无声。  野径云俱黑，江船火独明。  晓看红湿处，花重锦官城。 |

|  |  |
| --- | --- |
| **61、长相思**  （清）纳兰性德  山一程，水一程，  身向榆关那畔行，夜深千帐灯。  风一更，雪一更，  聒碎乡心梦不成，故园无此声。  **62、墨梅**  （元）王冕  我家洗砚池头树，朵朵花开淡墨痕。  不要人夸颜色好，只留清气满乾坤。  **63、竹石**  （清）郑板桥  咬定青山不放松，立根原在破岩中。  千磨万击还坚劲，任尔东西南北风。  **64、石灰吟**  （明）于谦  千锤万凿出深山，烈火焚烧若等闲。  粉身碎骨全不怕，要留清白在人间。  **65、泊船瓜洲**  （宋）王安石  京口瓜洲一水间，钟山只隔数重山。  春风又绿江南岸，明月何时照我还？ | **66、终南望余雪**  （唐）祖咏  终南阴岭秀，积雪浮云端。  林表明霁色，城中增暮寒。  **67、长歌行**  汉乐府  青青园中葵，朝露待日晞。  阳春布德泽，万物生光辉。  常恐秋节至，焜黄华叶衰。  百川东到海，何时复西归？  少壮不努力，老大徒伤悲。  **68、暮江吟**  （唐）白居易  一道残阳铺水中，半江瑟瑟半江红。  可怜九月初三夜，露似真珠月似弓。  **69、七步诗**  （三国魏）曹植  煮豆燃豆萁，豆在釜中泣。  本是同根生，相煎何太急？  **70、滁州西涧**  （唐）韦应物  独怜幽草涧边生,上有黄鹂深树鸣。  春潮带雨晚来急,野渡无人舟自横。 |

|  |  |
| --- | --- |
| **71、出塞**  （唐）王昌龄  秦时明月汉时关，万里长征人未还。  但使龙城飞将在，不教胡马度阴山。  **72、示儿**  （宋）陆游  死去元知万事空，但悲不见九州同。  王师北定中原日，家祭无忘告乃翁。  **73、菩萨蛮·书江西造口壁**  （宋）辛弃疾  郁孤台下清江水，中间多少行人泪。  西北望长安，可怜无数山。  青山遮不住，毕竟东流去。  江晚正愁余，山深闻鹧鸪。  **74、望洞庭**  （唐）刘禹锡  湖光秋月两相和，潭面无风镜未磨。  遥望洞庭山水色，白银盘里一青螺。  **75、风**  （唐）李峤  解落三秋叶，能开二月花。  过江千尺浪，入竹万竿斜。 | **76、小儿垂钓**  （唐）胡令能  蓬头稚子学垂纶，侧坐莓苔草映身。  路人借问遥招收，怕得鱼惊不应人。  **77、西江月·夜行黄沙道中**  （宋）辛弃疾  明月别枝惊鹊，清风半夜鸣蝉。  稻花香里说丰年，听取蛙声一片。  七八个星天外，两三点雨山前。  旧时茅店社林边，路转溪桥忽见。  **78、早发白帝城**  （唐）李白  朝辞白帝彩云间，千里江陵一日还。  两岸猿声啼不住，轻舟已过万重山。  **79、游子吟**  （唐）孟郊  慈母手中线，游子身上衣。  临行密密缝，意恐迟迟归。  谁言寸草心，报得三春晖。  **80、菊花**  （唐）元稹  秋丛绕舍似陶家，遍绕篱边日渐斜。  不是花中偏爱菊，此花开尽更无花。 |

|  |  |
| --- | --- |
| **81、三衢道中**  （宋）曾几  梅子黄时日日晴，小溪泛尽却山行。  绿阴不减来时路，添得黄鹂四五声。  **82、清平乐**  （宋）辛弃疾  茅檐低小，溪上青青草。  醉里吴音相媚好，白发谁家翁媪？  大儿锄豆溪东，中儿正织鸡笼，  最喜小儿亡赖，溪头卧剥莲蓬。  **83、惠崇春江晓景**  （宋）苏轼  竹外桃花三两枝，春江水暖鸭先知。  蒌蒿满地芦芽短，正是河豚欲上时。  **84、江南春**  （唐）杜牧  千里莺啼绿映红，水村山郭酒旗风。  南朝四百八十寺，多少楼台烟雨中。  **85、独坐敬亭山**  （唐）李白  众鸟高飞尽，孤云独去闲。  相看两不厌，只有敬亭山。 | **86、四时田园杂兴（其一）**  （宋）范成大  昼出耘田夜绩麻，村庄儿女各当家。  童孙未解供耕织，也傍桑阴学种瓜。  **87、四时田园杂兴（其二）**  （宋）范成大  梅子金黄杏子肥，麦花雪白菜花稀。  日长篱落无人过，惟有蜻蜓蛱蝶飞。  **88、别董大**  （唐）高适  千里黄云白日曛，北风吹雁雪纷纷。  莫愁前路无知己，天下谁人不识君？  **89、书湖阴先生壁（其一）**  （宋）王安石  茅檐长扫净无苔，花木成畦手自栽。  一水护田将绿绕，两山排闼送青来。  **90、闻官军收河南河北**  （唐）杜甫  剑外忽传收蓟北，初闻涕泪满衣裳。  却看妻子愁何在，漫卷诗书喜欲狂。  白日放歌须纵酒，青春作伴好还乡。  即从巴峡穿巫峡，便下襄阳向洛阳。 |

|  |  |
| --- | --- |
| **91、凉州词**  （唐）王翰  葡萄美酒夜光杯，欲饮琵琶马上催。  醉卧沙场君莫笑，古来征战几人回？  **92、芙蓉楼送辛渐**  （唐）王昌龄  寒雨连江夜入吴，平明送客楚山孤。  洛阳亲友如相问，一片冰心在玉壶。  **93、浪淘沙**  （唐）刘禹锡  九曲黄河万里沙，浪淘风簸自天涯。  如今直上银河去，同到牵牛织女家。  **94、蜂**  （唐）罗隐  不论平地与山尖，无限风光尽被占。  采得百花成蜜后，为谁辛苦为谁甜。  **95、闻官军收河南河北**  （唐）杜甫  剑外忽传收蓟北，初闻涕泪满衣裳。  却看妻子愁何在，漫卷诗书喜欲狂。  白日放歌须纵酒，青春作伴好还乡。  即从巴峡穿巫峡，便下襄阳向洛阳。 | **96、六月二十七日望湖楼醉书**  （宋）苏轼  黑云翻墨未遮山，白雨跳珠乱入船。  卷地风来忽吹散，望湖楼下水如天  **97、秋夜将晓出篱门迎凉有感（其二）**  （宋）陆游  三万里河东入海，五千仞岳上摩天。  遗民泪尽胡尘里，南望王师又一年。  **98、已亥杂诗**  （清）龚自珍  九州生气恃风雷，万马齐喑究可哀。  我劝天公重抖擞，不拘一格降人才。  **99、从军行七首（其四）**  （唐）王昌龄  青海长云暗雪山，孤城遥望玉门关。  黄沙百战穿金甲，不破楼兰终不还。  **100、竹枝词**  （唐）刘禹锡  杨柳青青江水平，闻郎江上唱歌声。  东边日出西边雨，道是无晴却有晴。 |